
Iuli Exuperanti opusculum quo bella cinilia Mario et Sulla, Lepido, Ser- 
torio ducibus gesta breuiter et leuiter enarrantur quod denuo typis describen- 
dum curaui erunt qui mirentur, cum hunc libellum et prioribus saeculis et hoc 
quo nos agitamus saeculo saepius quam par est typothetarum operam exercuisse l ) 
meminerint; nec deerunt fortasse qui me ciuium Turicensium ambitioni hac re 
obsecutum esse suspicentur, quippe qui non contenti Sanctorum Felicis et Re- 
gulae patrimonio tertium sibi adsciuerint patronum Sanctum Exuperantiura cuius 
sanctitas sane haud satis certis constituta esse uidetur fundamentis. At totum 
hoc muneris est Ednardi Wolfflin collegae doctissimi mihique amicissimi qui 



') Ex editionibus operum Sallusti quac extant in quibus bic libellus bistoriarum frag- 
mentis additus cst mihi pracsto fuerunt liacce : Patauina (C. Crispi Sallustii quae extatit ex 
uptimis codicibus accuratissime castigata. Accedunt Iulius Exuperanthi.s, Porcius Latro et 
fragmenta historicorum vcternm. Patavii MDCCXXII. Excudebat Iosephus Cominus : in hac 
Exup. occupat. p. 217—223), Cortiana (Caii Crispi Sallustii quae exstant item epistolac de 
republica ordinanda, declamatio in Ciceronem et Psoudocieoroiiis in Sallustiuni nec non Iul. 
Exsuperantius de hellis civilibus ac Porcius Latro in Catilinam rccensuit — Gottlieb Cortius. 
Accedunt fragmenta veterum historicorum; Constantius Felicius Durantinus de coniurationo 
Catilinae et index necessarias. Lipsiae MDCCXXIV : in hac Ex. legitur p. 1070—1079), 
Havercampiaua (C. Crispi Sallustii quae exstant — acccdunt Iulius Exsuperantius et Porcius 
Latro ut ct fragincnta historicorum — cura Sigeberti Havercampi, Amstelaedami MDCCXLII : 
Ex. habes in Vol. II, p. 221 — 225), Burnoutiana (C. Crispus Sallustius ad codices Parisinos 
recensitus cum varietate lectionum et novis commentariis. Item Iulius Exsuperantius e co- 
dice nondum explorato cmendatus curantc I. L. Bnruouf, Parisiis MDCCCXXI : in hac Ex. 
tenet p. 507 — 515), Gcrlachianae duaf, altera Basileonsis (C. Crispi Salustii quae exstant, 
recognovit — Fr. Dor. Gerlach, Vol. I— III, Basileae MDCCCXXIII — XXXI : Ex. extat in 
Vol. III, ]>. 395—399), altera Lipsiensis (C. Crispi Salustii opcrum rcliquiao ed. Fr. Dor. 
Gerlach. Editio stercotypa. Lipsiae 1856. B. Tauchnitz, in qua Ex. legitur p. 148—152). — -"v, 

Praeterea usus sum editionibus bisce: Historiae Romanae Epitomae. Lucii Iulii Flori. C. 
Vell. Paterculi. Sex. Aur. Vict"ris. Sexti Rufi Festi. Messalae Corvini. Eutropii. Paulli Dia- 
coni. M. Aur. Cassiodori. Iornandis et Iulii Exuperantii. Accessit Tractatus de mensuris 
et ponderibus. Amsterodami. Apud Ioanu. Iansonium. Anno MDCXXXXVII (Ex. occupat 
p. 485—489). C. Sallustii Crispi Historiarum fragmenta prout Carolus Brossaeus ea collegit, 
disposuit, ficholiisque illustravit. lulii Exsuperantii historiarum Sallustii summarium — Lunae- 
burgi 1828 (in qua Ex. habes p. 113—119). Essais de traductions, par Eusebe Salverte. 
Paris. Firmin Didot MDCCCXXXVIII, qui liber alterum titulum praefert hunc : Epitres de 
Salluste a Cesar. — Iulius Exsupcrantius Precis de Tliistoire des guerres civiles etc. — De 
la demande du consulat ou essai sur la candidature, adressc a M. Tullius Ciceron par son 
frere Quintus. — Fragments du discours prononco par Ciceron pendant sa candidature. (in 
quo Ex. opusculum addita ucrsione gallica legitur p. 76—95). 

collationem codicis Parisini n. 6085 in quo solo hic libellus nobis seruatus est *) 
ea qua uti solet cura ac diligentia a se confectam mihi dono dedit, ex qua in- 
tellexi neque Burnoufium hoc codice satis accurate et Gerlachium eodem ad- 
modum neglogenter usum esse. Itaque ut tandem inter omnes constet quid 
in hoc codice scriptum sit, Exuperanti uerba quantum fieri potuit emendata eis 
quae de certaminibus litterariis a ciuibus uniuersitatis nostrae et institutis et 
instituendis mihi renuntianda sunt praemittenda esse duxi pauca de auctore 
deque ingenio libelli praefatus. 

Nomen Exuperanti, simile eorum quae sunt Amantius, Constantius, Lac- 
tantius, Sperantius, Venantius, Fauentius, Florentius, Fulgentius, Gaudentius, 
Licentius, Prudentius, Vincentius, Viuentius alia, saeculis post Chr. n. IV et V 
inter homines Galliam et Itaiiam incolentes satis uolgare fuisse multa exempla 
docent. Nam inter Sanctos quos ecclesia Romana colit praeter Exuperantium 
ecclesiae Turicensis patronum cuius ante saeculum XIII nulla extare uidetur 
memoria tres sunt huius nominis uiri : S. Exuperantius episcopus Rauennas inde 
ab anno CCCLXXXVI usque ad annum CCCCXVIIl p. Chr. n. (Acta Sancto- 
rum Bolland. d. XXX mensis Mai, t. VII, p. 260 ss.); S. Exuperantius epi- 
scopus Comensis mortuus circa annum DXII (Acta Sanct. Boll. d. XXII mensis 
Iuni, t. IV, p. 243); S. Exuperantius episcopus Cingulauus in Piceno (Acta Sanct. 
Boll. d. XXIIII mensis Ianuar., t. II, p. 602), quibus accedit S. Exuperantia 
uirgo Trecis in Gallia oriunda (Acta Sanct. Boll. d. XXVI m. April., t. III, 
p. 423). Porro S. Hieronymus epist. 35 hortatur Exuperantium quemdam ho- 
minem militarem — quem eundem fuisse atque episcopum Rauennatem neuti- 
quam est uerisimile — ut una cum Quintiliano fratre saeculo uale dicat ac 
Bethlehem in oppidum se conferat, quae epistula scripta est post annum 
CCCLXXXVI quo Hieronymus una cum Paulla in isto oppido sedera suam 
constituit. Praeterea Claudius Rutilius Namatianus in carmine quod anno 
urbis conditae MCLXVIUI (uid. lib. I, uu. 135 s.), hoc est post Christum natum 
CCCCXVI, ,de reditu suo' composuit, lib. I, uu. 213 ss. commemorat Exuperan- 
tium Aremoricae, h. e. orae Galliae maritimae inter Ligerim et Sequanam po- 



') Burnouf qui ae Exuperanti libellura e codice nondum eiplorato emendasse gloriatur, 
statuissc uidetur hunc codicem, quem teste catalogo olim Mazarinaeum fuisse dicit, alium esse 
atque codicem Pithoeanum ex quo Sylburgius, nisi fallor, primus hunc libellum edidit. At 
cum editio illa et quae eam secutae sunt in omnibus corruptelis prorsus conspirent cum co- 
dice Parisino, ea autem in quibus ab illo discedunt ex huius ipsius codicis scribendi ratione 
non satis intellecta explicari possint (ueluti quod p. 1, 24 in edd. antiquioribus legitur ex 
libertate, cum in cod. Paris. scriptum sit c libertate), dubitari non potest quin unus 
idemque sit codex qui e bibliotheca Pithoeana in Mazarina«am inlatus sit. 

sitae, praefectum cuius filius Palladius cum Rutilio et generis adfinitate et 
amoris adfectu coniunctus tunc Romae iuris scientiae addiscendae operam da- 
bat. Hunc Exuperantium postea praefectum praetorio Galiiarum factum Fla- 
uio Victore et Flauio Castino consulibus, id est anno p. Cbr. n. CCCCXXIIII, 
Arelate tumultu militari interfectum esse, e Prosperi Aquitani chronicis x ) eruit 
Wernsdorfius (Poetae latini minores t. V, p. I, p. 549). Denique in codicis 
Theodosiani lib. XIV, tit. I, § 4 extat constitutio Imperatorum Arcadi, Honori 
et Theodosi AAA. data VIII id. Iul. Roma Honorio A. VI et Aristaeneto Coss. 
(id est anno p. Chr. n. CCCCIIII) ad Exsupcrantium, Iulium et ceteros decuria- 
les. Teneremus iam Exuperantium nostrum, si haec duo nomina ad unum ui- 
rum referre liceret; sed hoc quominus faciamus impedit ordo nominum, cum 
per totum codicem Theodosianum ubicunque singulos uiros binis nominibus ap- 
pellari uidemus, haec nomina legitimo ordine sese excipiant ita ut nomen gen- 
tile priorem, cognomen posteriorem locum obtineat '). Accedit quod ubi plures 
uiros adlocuntur Imperatores, singulos singulis nominibus appellare solent; cf. 
1. VII, t. 4, 18 (et ib. t. 9, 3): Jmperatores Valentinianus, Theodosius et Ar- 
cadius Augusti Abundantio, Stiliconi et ceteris comitibus et magistris utriusque 
militiae 4 , et 1. XVI, t. 2, 23 : ,Imperatores Valens, Gratianus et Valentinianus 
Augusti Artemio, Eurydico, Appio, Gerasimo et ceteris episcopis'. Iam cum 
nullo modo credi possit, Imperatores si Exuperantio decuriali nomen Iulio 
fuisset, hoc ipso nomine collegam eius adlocutos esse, qui quin alia praeter hoc 



•) Verba a Roncallio (Vetustiora latinorum scriptorum chronica ad mss. codices cmen- 
data — collegit D. Thomau Roncallius, Patavii MDCCLXXXVII, P. I, p. 652 s.) in textu 
quem uocant omissa sed in inferiore margine ex edd. Duch. et Labb. adnotata haec sunt : 
,Hoc tempore Exuperantius Pictauus praefectus praetorii Galliarum in ciuitate Arelatensi 
militura seditione occisus est idque apud Ioannem inultum fuit.' 

*) Exempla quae mihi totum codiccm Theodosianum percurrenti seae obtulerunt haec 
sunt: Lib. II, t. 19, 1 (cf. 1. XII, t 11, 1 et 1. XIIII, t. 4, 2) ad Lucrium Verinum; 1. IIII, 
t. 12, 1 ad Iunium Rufum; 1. VI, t. 4, 3 s. (cf. 1. VIIII, t. 19, 1 et 1. XII, t. 1, 3) ad Me- 
cilium Hilarianum; 1. VI, t 35, 4 ad Iulium Verum; 1. VIII, t. 7, 1 ad Versennium Fortu- 
natum; ib. t 12, 2 (cf. 1. XII, t. 1, 24) Aconio Catulino; ib. t. 18, 2 Iulio Seuero; 1. VIIII, 
t. 1, 7 Dometio Leontio; ib. t. 18, 1 ad Domitium Celsum; ib. t. 42, 1 (cf. 1. XI, t. 30, 5) 
Petronio Probiano; 1. X, t. 1, 4 (cf. 1. XI, t. 19, 1) ad Dometium Dracontium; 1. XI, t. 8, 1 
ad Antonium Marcellinum; ib. t. 7, 7 Bibulenio Restituto; ib. t. 9, 2 ad Egnatium Faustinum; 
ib. t. 1«, 2 ad Ulpium Flauianum; ib. t. 29, 1 (cf. t. 30, 1) ad Claudium Plotianum; ib. 
t. 30, 18 Anicio Iuliano; ib. t. 39, 1 Anrelio Helladio; ib. 4 Aurelio Mimenio; 1. XII, t. 1. 
15 ad Annium Tiberianum; ib. 17 ad Lucretium Paternum; 1. XIHI, t. 4, 3 Flauio Apro- 
niano. Ne quis autem hanc rcgulam uiolatam esse putet 1. VIIII, t. 12, 2 ubi legimus 
Maximiliano Macrobio (cf. quac adnotauit ad h. 1. Haenelius p. 859), uno ucrbo monuisse sat 
erit non esse nomen gentile Macrobium. 

Tiomina gosserit in tanta nominura abundantia qua illius saeculi homines gau- 
debaut non potest dubitari, non possumus quin Exuperantium illum decurialem 
ab auctore libelli quem edimus diuersum esse statuamus. Neque magis nobis 
probatur eorum sententia qui huuc Iulium Exuperantium euudem esse putant 
atque Exuperantium Aremoricae praesidem a Kutilio Xamatiano eo loco quem 
supra indicauimus laudatum, quam scntentiam ueram esse ne Wernsdorfius qui- 
dem patronus eius acerrimus (1. c.) nobis persuasit; imo cum Palladio huius 
Exuperanti lilio cum ipso Kutilio adfinitate coniuncto nomen Kutilio fuisse ueri- 
simillimum sit (unde Palladium Kutilium Taurum Aemilianum auctorem librorum 
XIIII de re rustica in eo agnouerunt Barthina aliique), patrem quoque eius 
Exuperantium non Iulium sed Kutilium appellatum esse conicias. 

Quae adhuc disputauimus cuncta eo redeunt, ut Iulium Exuperantiura ab 
omnibus eis uiris quos hoc uomen gessisse nouimus diuersum esse probauerimus. 
Iam cum neque res iu opusculo eius enarratae neque dicendi qua utitur ratio satis 
certum aetatls eius indicium pracboant, quippe qui in utroque prorsus e Sallustio 
peudeat, sciri non posse nobis fatendumst quis fuerit quandoquo uixcrit Iulius 
ille Exuperantius, nisi quod quarto fere uel quinto post Chr. n. saeculo eum uixisse 
conicere licet ex ipso quod gerit nomine atque ex epitomaudi studio illorum fere 
saeculorum proprio cui hoc quoque opusculum debemus; cuius auctor quantopere 
solidae doctrinae expers fuerit, grandes errores in paruo hoc libello ab eo com- 
missi satis arguunt ex quibus duos notasse sat erit: quod rogationes a P. Sul- 
pieio Kufo tribuuo plebis anno u. c. DCLXVI latas bcllique primi cum Mithri- 
date gesti initia cum clade Cimbrorum anni DCLIII artissime coniunxit (p. 2, 
0 ss.) et quod G. Marium G. f. G. n. a. u. c. DCLXXII consulem cum patre G. Ma- 
rio G. f. septiens consule a. u. c. DCLXVIH mortuo confudit (p. 3, 7ss.etp. 4,27). 

Auctorem quisquis fuit in hoc libello conscribendo non suopte ingenio usum 
esse, sed totum pendere e Sallustio quem uno loco ipse appellauit (p. o, 15), 
multo pluribus tacite compilauit, ab omnibus qui libellum uel prioribus ut 
aiunt labris attigerunt est intellectun: ; sed cum editores opusculi ad unum 
omnes historiarum Sallusti breuiarium quoddam illud esse statuissent, praoeunte 
Godofredo Bernhardy Gustauus Linker, quem iam nimium diu Gennania extor- 
rem inter Polonos et Kuthenos litteras antiquas docere dolemus, luculenter de- 
monstrauit* Exuperantium non historiis tantum sed aliis etiam Sallusti libris, 
eo maxime quem de bello Iugurthino scripsit, sed nullo alterius praeteiL Sal- 
lustium scriptoris libro ad opusculum suum corradendum usum esse (uid. Sitzungs- 
berichte der philosophisch-historischen Classe der kaiserlichen Akademie der 
Wissenschaften, Vol. XIII, Wien 1854, p. 286 ss.). Iam quo manifestius ap- 

pareat, Exuperantium nou modo res quas enarrat omnes e Sallusti thesauris 
depromsisse, sed etiam phrasin tere totam ad Sallusti exemplum conforniasse 
— quo in negotio haud sane dextre uersatus est, cum sub pelle leonina aures 
asininae nonnusquam appareant — imo haud raro ipsa Sallusti uerba hic illic in 
peius detorta in suum usum conuertisse, ita ut totus libellus cento Sallustianus iure 
meritoque dici possit, eum per singulos uersus cum Sallusti libris quatenus 
etiam uunc fieri potest comparabimus ; qua iu comparatione si magnas quasdam 
lacunas deprehenderint lectores, meminerint uelim nobis e Sallusti historiis e 
quibus inde a c. 3 (p. 2, 6) sua hausit Exuperantius paruas tantuminodo la- 
cinias relictas esse; quare ex iis partibus in quibus excmplar integrum ante 
oculos habcmus reliquas existumemus necesse est. 

P. 1, 1. 2 — 5 quae de Mari initiis dicta sunt ea non dubito quin hausta 
sint e Sall. Iug. c. 63, 3 sq. ; quod Marium Metelli quaestorem nuncupat, 
cum potius legatus eius fuerit (cf. Sall. Iug. c. 46, 7 et saepius), id eiusdem 
neglegentiae est qua Exuperantium in Sallustio excerpendo usum esse uidemus 
p. 2, 2 ubi Sulla Mari legatus audit, quem quaestorem Mari fuisse e Sal- 
lustio (Iug. 95, 1) aliisque satis constat. Ex uerbis autem Exuperanti Sal- 
lustiana sunt 1. 4 ,factis fortibus 4 (cf. Catil. 59, 6; Iug. 53, 8; 85, 4; 21) et quae 
1. 5 legimus : ,ut hostibus — esset 4 (cf. Iug. 7, 4); etiam id quod 1. 4 s. legi- 
mus ,se promiserat 4 eodcm sensu quo, prominuerat 4 uel ,excelluerat 4 (quocum 
Sylburgius apte comparauit Plinii n. h. XVI, 26, 107 ,nec ulla arborum aui- 
dius se promittit 4 ) a Sallustio priscae ac propriae dictionis amatore haud alie- 
num esse dixerim 1 ). P. 1, 1. 5—9 desumta sunt e Sall. Iug. c. 63, 1 s.; 
1. 9—17 e Iug. c. 73, 2 ss.; 1. 18 s. e Iug. c. 84, 1; 1. 19 — p. 2, 2 e Iug. c. 86 
(sed.uerba ,quibus nullae opes erant 4 p. 1, 25 et ,quia egestas haud facile ha- 
betur sine damno 4 ib. 1. 27 ducta sunt e Catil. c. 37, 3, cuius loci sententiam 
insigni siue neglegentia siue peruersitate corrupit Exuperantius negandi parti- 
cula de suo addita); p. 2, 2 e Sall. Iug. c. 95, 1; ib. 1. 3 ss. e Iug. c. 114. - v 

Quae inde a p. 2, 6 de bello Mithridatico narrantur quin e Sallusti historia- 
rum libro I hausta sint dubium non est, quamquam ex huius libri fragraentis 
unum tantum (n. 18 ed. Dietsch., n. 20 ed. Kritz.) huc referre licet. Quae 
de Sullae ,corporis afeque animi magnitudine in bello Africauo probata 4 legi- 
mus p. 2, 8 s., ea e Sall. Iug. c. 95 s. ducta esse arbitror — neque enim quod 
statuit Linkerus (C. Sallusti Crispi historiarum prooemium, Marburgi Cattorum 

*) Hoc scribcntem mc non fugit quod dixit Lachmannus ad Lucr. IV, 681: ,animata et 
agentia non uidentur promitti aut se promittere 4 , quod tamen num recte statuerit Vir sum- 
raus ualde dubito. 

MDCCCL, p. 82 s.), Sallustium statim in prooemio historiarum iterum fusius de 
Sullae moribus exposuisse, id colligendum esse mihi uidetur ex eis quae Au- 
gustinus scripsit in ciuit. D. II, 18 — ; uerbis autera quae sunt corporis atque 
aDimi magnitudo (quae sane facili negotio mutari possunt ita ut scribatur ,cor- 
poris uis atque animi magnitudo') expressisse uidetur quod Sallustius (Iug. c. 
96, 3) dixit: ,neque consilio neque manu priorem aliura pati, plerosque 
anteuenire'; cf. etiam Catil. c. 5, 1 ,magna ui et animi et corporis 1 et lug. 
c. 28, 5 ,multae bonaeque artes animi et corporis 4 . Quae deinceps de 
bello inter Marium et Sullam gesto narrantur (p. 2, 9 ss.), cum in his Sal- 
lusti fragmenta nos destituant, quamquam haec quoque in primo historiarum 
libro carptim perscripta fuisse mihi persuasumst, comparare licet cum eis quae 
legimus in epitoma Flori (II, 9, p. 88, 12 ss. ed. Iahn.) quem Sallusti historiis 
usum esse constat. Militum Valerianorum nomen (p. 2, 15) e Sallustio petitum 
esse docent hist. III fr. 36 D. (41 Kr.) et V fr. 10 D (14 Kr.). In singulis 
autem uerbis nihil est quod ab usu Sallustiano prorsus abhorreat praeter ea 
quae sunt ,nulla discretione' (p. 2, 24) et ,meritum dignitatis 4 (ib. 1. 27). 
Tum ad p. 3, 12 ss. cf. hist. I fr. 35 D. (39 Kr.) et August. c. D. II, 18; 
ad 1. 20 ss. cf. hist. I fr. 41 ss. D., inprimis ad 1. 22 ss. hist. I fr. 48 D. 
(51 Kr.) § 6 et 14, ad id quod est ,largitis 4 (1. 25) cf. hist. I fr. 31 D. 
(36 Kr.), denique ad 1. 26 ss. cf. hist. I fr. 51 D. (54 Kr.) et 54 D. (56 Kr.). 
Verba quae de Perpenna (de cuius e Sardinia in Hispaniam transitu cf. Appian. 
b. ciu. I. 107 qui ipse quoque haud dubie Sallusti historiis usus est) legimus 
p. 4, 6 ,socius et administer' desumta sunt e Sall. lug. c. 29, 2. Porro, 
ut reliqua breuiter persequamur, ad p. 4, 15 ss. cf. hist. I fr. 23 D. (27 Kr.) 
et fr. 57 D. (28 Kr.); ad 1. 30 cf. hist. I fr. 58 D. (fr. inc. 61 Kr.; uide 
Linker. in Actis acad. Vindob. vol. XIII, p. 288 s.); ad p. 5, 7 s. cf. hist. 
fr. inc. 79 D. (45 Kr.); ad 1. 9 cf. hist. I fr. 28 D. (32 Kr.); ad 1. 15 cf. 
hist. m fr. 4 D. (3 Kr.); ad 1. 16 cf. Flori epit. II, 10 (p. 91, 27 ss. ed. 
Iahn.); postremo ad 1. 17 cf. Sall. hist. IV fr. 29 D. (53 Kr.). 

Restat ut paucis dicamus de codice cui uni Exuperanti libellum ad nostram 
usque aetatem seruatum debemus. Est is, ut iam supra diximus, inter codices 
latinos bibliothecae imperialis Parisiensis signatus n. 6085, scriptus saeculo XI 
in membranis (P * apud Dietschium Sallust. I, p. 4), qui praeter Sallusti Ca- 
tilinam et Iugurtham continet Exuperanti opusculum (fol. 89*— 93"), ex Publili 
Syri sententiis excerpta (fol. 94*— 96*; cf. E. Wolfflin in Philologi Vol. XXII, 
p. 452), denique finem Iugurthae Sallusti (fol. 96*— 100*). 

INCIPIT OPVSCVLVM IVLII EXSVPERANTII. 

Cura Lucius Metellus proconsul contra Iugurthara in Numidiani exercitum [ c . l.j 
duceret, Marium ex gregariis militibus generc ignobilem set uirtute praestan- 
tem secum habuit ; quem cum militibus quaestorem fecisset, ita se faetis forti- 
bus promiserat, ut hostibus terrori, Romano imperatori carus esset. Sed uicti- 5 
mas inmolanti numinibus in oppido Numidarum cui nomen est Vtica haruspices 
magna quaedam impendere Mario responderunt atque hortati sunt, ut quae uel- 
let auderet peteretque celsiora natalibus meritisque maiora, siquidem cuncta 
uidebatur fauor spondere fortunae. Tunc capiendi consulatus inuasit magna 
cupiditas, ad quem petendum paratis suffragiis relicta prouincia Metello Ro- 10 
mam uenit ibique de Metelli rebus loquendo corruptius ac suam extollendo uir- 
tutem effecit animos uulgi cupidos nouitatis, in suum excitando fauorem adiu- 
uantibus tribunis plebis; nam eo tempore inter patres ac populum studio do- 
minationis erant excitata certamina. Jta factum est ut quasi in perniciem nobilita- 
tis quam lacerabat iniuriis Marius nouus extolleretur honoribus. Itaque comi- 15 
tiis consularibus uniuersus populus qui ad eligendum conuenerat Marium con- 
sulem iussit et erepta Metello prouincia in Numidiam missus est. Sed is [c 2.] 
accepto consulatu quasi spolium uictoriae superatis patribus ostentabat aperte- 
que se eorum potentiae profctebatur aduersum. Sed cum militem nouum 
scriberet, primus omnium capite censos ciues infidosque atque inutiles duxit 20 
ad bellum, ut hac ratione cum publico detrimento populo gratiam redde- 
ret a quo speratos honores acceperat Nam populus Romanus per classes di- 
uisus erat et pro patrimonii facultate censebatur et hi omnes quibus res erant 
ad militiam ducebantur; diligenter enim pro uictoria laborabant qui cum li- 
bertate bona, patriam defendebant; illi autem quibus nullae opes erant capud 25 
suum quod solum possidebant censebantur et belli tempore in moeuibus reside- 
bant; facile enim poterant existere proditores, quia egestas haud facile habe- 

» tur sine damno. Hos igitur Marius quibus non fuerat respublica committenda 
duxit ad bellum. Sed forte secum L. Syllam legatum unum de nobilibus in 
prouinciam duxit; atque ibi confecto feliciter bello et Iugurtha capto ad urbem 
rediere uictores atque statim uirtute cognita Marius in Galliam missus quae 

5 tunc Komanos fines hostili incursione uexabat. 
[c. 3.] Eodem tempore Mithridate* cum magnis copiis uniuersam Asiam urbesque 
sociorum expugnando atque uastando coepit affligerc; ad queni cohercendum 
L. Sylla est cum exercitu destinatus cuius in Africano bello probata erat cor- 
poris atque animi magnitudo. Hoc ubi Mario compertum est, terminare quod 

10 gerebat praelium festinauit et homo infinitae cupidus gloriae non patiebatur 
libertatem dignitatemque Romanam alterius uirtute defendi ; contusis igitur Gal- 
lis uastataque natione penitus barbarorum Romain iterum uictor intrauit. Ita- 
que instinctu eius Sulpicius tribunus plebis legem tulit ut auferretur Syllae 
prouincia ac Mario daretur. Hoc Syllae ubi nuntiatum est, Murenam legatum 

15 suum prouinciae Valerianisque praefecit militibus quos infidos bellis existima- 
bat esse ciuilibus et cum parte exercitus iniuriae dolore commotus ad extin- 
guendam Marianam uenit factionem. Statim ut Romam uenit, resistentem sibi 
Sulpicium et seditiosis contiouibus rempublicam disturbantem cum multis quos 
sibi socios adsciuerat trucidauit atque Marium ipsum machinatorem tantae con- 

20 tumeliae in exilium impetu detrusit armorum; atque ille, quotiens uictor, per 
Gallorum atque Afrorum rura quae ipse uastauerat naufragus atque egenus errauit. 
[c. 4.] Dunj naec aguntur Cinna et Octauius facti sunt consules, quorum Cinna 
de partibus Marianis fuit. Hic legem tulit, ut noui ciues qui aliqua ratione 
Romanam acceperant ciuitatem cum ueteribusnulla discretione suffragium fer- 

25 rent. Hoc uidelicet in eorum gratiam faciebat qui Marium suffragiis suis ex- 
tulerant et amplissimis honoribus decorarant. Sed haec lex iniuriosa erat in 
ueteres ciues qui meritum dignitatis uidebantur amittere, si cum nouis indignis 
in ferendo suffragio iungerentur. Ob hoc itaque Octauius collega commotus, ut 
seditionibus priuaretur, collegam suum Cinnam adnitentibus ueteribus ciuibus in 

30 exilium misit (armatus) munitus uidelicet copiis Syllae. Quae cum agerentur, 
maximus ex utrisque partibus ciuium numerus interemtus est. Expulsus igitur 
Cinna cum uagaretur, ad Africam ubi Marius inops erat forte peruenit; atque 

1. dapno — R. P. — 2. Sillam — 3. prouintiam — 7. sotiorum — 8. Affricano — 13. au- 
feretur — 14. prouintia — 15. prouintiae — 18. Sulpitium — B. P. — 20. fortasse scr. 
aliquotiens: cf. Sall. hist. I, fr. 99 D. — 22. Octauianus — 30. id quod est armatus 
glossam interlinearetn esse puto — 31. interemptus — 

ibi communicato consilio, sollicitatis animis perditorum et de ergastulis erutis 

seruis exercitum confecerunt et arniata ualidissima manu iuuentutis ad urbem 

uenerunt atque Octauium Syllae satellitem superatum necauerunt. Tunc uaria 

crudelitas peruagata est, ut nobilitas omnis ad fugitiuorum trucidaretur arbi- 

trium; atque ea inmanis saeuitia Cinnae fuit, ut ncc illis parceret quorum 5 

opera erat uictor effectus; et cum hac insolentia in omnis communiter baccha- 

retur, cum haberet contiones a militibus suis occisus est. Tum Marius ne 

sine socio dominatum sustinere non posset, in locum [Cinnael Carbonem sibi 

in septimo consulatu collegam subrogauit. Tum Sylla tanta indignatione com- ^ c s j 

motus contra Marium atque Carbonem exercitum duxit et inter se ferali cer- 10 

tamine Romani exercitus conflixere, in quo bello superatus est Marius. Tum 

uero Sylla uictor quicquid in urbe remanserat crudeliter persecutus est et rem- 

pubiicam uindicatam non reddidit legibus, sed ipse possedit, ac se talem prae- 

buit ut Cinnana ac Mariana quam ultum ierat dorainatio quaereretur. Hinc 

Sallustius: bonis initiis malos euentus habuit; nam fuerunt bona 15 [Catil. eJt, 

principia quod oppressam uoluit ciuium defendere libertatem, mali euentus ut 

superatis dominis et ducibus saeuis grauius ipse ciuitatem quassauit qui se 

publicae calamitatis fore promiserat defensorem. Hic cum teneret imperium, 

multas leges ac inra praescripsit, multis ciuitatibus inmunitates uectigalium 

dedit, multos Romana ciuitate donauit. Huius acta cum conatur Lepi- 20 [c.6.] 

dus in suo consulatu subuertere, contra collegam Catulum ciuile praelium gessit 

et uictus est; nam congregatis iis in quorum possessiones nouos colonos de suis 

militibus Sylla uictor inmisit ac sibi coniunctis liberis proscriptorum, ingentem 

congreganit exercitum pollicen(fo, si uicissent, se bona patria restituturum ; plebi 

quoque multis muneribus publice priuatimque largitis carus uidebatur ac pu- 25 

blicae libertatis assertor. Sed in Etruriae littore commisso praelio coeperat 

Lepidus esse superior per armatam multitudinem quae odio rerura Syllanarum 

se Lepidi partibus applicarat; sed Pompeius de Gallia rediens non passus est ^-*s 

Lepidi audaciara cum publicis detrimentis impune bacchari ; nam fugientes- eius 

copias ac se implicantes festinatione formidinis ita prostrauit, ut maiore numero 30 

priuatus in Sardiniam confugeret, ut impedito commeatu populum Romanum 

fatigaret inopia ac suas uires armis copiisque et omni instrumento reficeret. 
Atque ibi cum Triario propraetore uariis praeliis grauibusque conflixit; nam [is] 
sollertissime tutando prouinciam effecit, ut Lepidi consilia uana forent; undique 
enim prohibitus et raunitionibus a ciuitatium expugnatione depulsus nequiuit 

5 cogitata perficere ac dum multa parat morbo graui oppressus et mortuus est. 
[c. 7.] Cuius socius et administer Perpenna ob delictum tanti facinoris supplicium ti- 
mens ex Sardinia in Hispaniam transuectus est ac se Sertorio sociauit qui tum 
Komanis armis quassabat imperium. Nam bic Sertorius de Marii partibus fuit; 
nam Norbano et Scipione consulibus cum ex Asia Sylla contra Marium atque fac- 

10 tionem ueniret infestus, timens senatus (iram) ne malo publico certamina inter duces 
orirentur, statuit ut curarent consules ue respublica acciperet detrimentum. Hoc 
itaque senatus consulto excitati consules contra uenientem Syllam atque omni- 
bus exitium minitantem praesidia sibi cuiusque generis parare coeperunt et du- 
ces idoneos ad quorum industriam pertineret cura bellorum; in quis elegere 

15 Sertorium. Parato ualidi$3imo exercitu processere et uetante Sertorio colloquia 
consules pcrmiserunt inter suum et Syllae exercitum, et facta proditio est 
omnisque exercitus Syllae traditur. Tunc Sertorius destitutus atque omni co- 
piarum nudatus auxilio in Etruriam confugit iram metuens Syllae ne exigeret 
grauem quasi de superato hoste uindictam. Erat autem Etruria fidissima parti- 

20 bus Marianis, quia ab ipsis Romanam quam antea non habebant acceperant ciui- 
tatem; timentes igitur Etrusci ne benificium tantae dignitatis a Marianis ac- 
ceptura Sylla reuocaret, si aduersae partes essent amputatae, penitus ad Serto- 
rium se atque alios eiusdem factionis duces applicarunt omnia quae iraperaren- 
tur sine recusatione promittentes sese facturos : itaque factum est nt rursus 

25 firmissimus XL cohortium c*omportaretur excercitus; nam et multi milites qui 
se uenienti Syllae tradiderant frustrati omnibus ad priorum ducum castra reuer- 
terunt quae ante prodiderant. Inter haec facti sunt Marius septies et Carbo 
{«. 8.] consules; tunc Sertorius de Marii potestate securus Romam uenit et oranium 
coepit accusare segnitiem, etiam ex multis promptissimis factis Syllae indu- 

30 striam uirtutemque laudare, cui nisi obuiam iretur, actum iam ac debellatum 



2. contrario: corr. Burnouf; cf. Ascon. ad Cic. or. pro Scauro p. 6 ed. Cramer. 

foret. Tum consules priucipesque alii factionis tanto uerborum pondere 
castigati siue ut aemulum ac uehementem neglegentiae correctorem ab oculis 
remouerent, siue ut feroci prouinciae cuius infidelitatem timebant idoneum 
praeponerent ducem, misere in citeriorem Hispaniam, atque ei mandatum est 
ut transiens res in Gallia transalpina componeret. Sed ubi in prouinciam ue- 5 
nit, ita strenue sociorum aniraos iam deficientes atque alia cupientes in fauorem 
partium suarum modeste tuendo atque blandiendo perduxit, ut et carus esset et 
tamen ab omnibus timeretur. Sed in urbe Sylla et Marius conflixere atque in 
ipso certamine Marius interemtus est, Carbo perditis rebus aufugit. Tum Ser- 
torius contusis atque deletis partibus quas sequebatur optimum consilium cre- 10 
dens exercitum non dimittere, ne nudatus supplicia uictoribus penderet, collecta 
Hispaniae multitudine contra Komanum exercitum statuit dimicare : mortuo ita- 
que Sylla hostem se publicum aperte professus est; ad quem expugnandum 
missi sunt Metellus atque Pompeius qui eum grauibus atque assidnis pugms af- 
flixere; qui tamen difficile uinceretur, nisi per coniurationem in conuiuio a suis 15 
esset occisus. Postea Pompeius Perpennam subegit, Auxumcn, Cluniaro, Cala- 
gurrim ciuitates deleuit et factis in Pyrenaeo tropaeis Romam regressus est. 

FINIT OPVSCVLVM IVLII EXVPERANTII. 

In sacris anniuersariis Vniuersitatis nostrae die XXVIIII m. Aprilis huius 
anni primum in splendido oeco qui Vniuersitati litterarum Turicensi cum Schola 
polytechnica Heluetiorum communis est concelebratis Rector Vniuersitatis Magni- 
ficus de certaminihus eruditionis quibus a commilitonibus nostris et puguatumst 
et pugnandum erit haec publice renuntiauit : 

Ordo Iurisconsultorum qui confessionis ■ in iudiciis publicis atque pri- 
uatis comparationem institui iusserat, duas accepit dissertationes quarum altera 
insignita erat his uerbis : 

»Wenn sich der Most noch so absurd gcberdet, 
Es giebt am Ende doch 'nen gutcn Wein;« 

alteri inscriptum erat: »Aufgeschoben ist nicht aufgehoben.« De his libellis 
Ordo hanc sententiam tulit : 

»Die Abhandlung mit dem Motto : » Wenn sich der Most u. s. w « zerfallt 
in zwei Theile, von denen der erste zunaehst die Frage zum Vorwurf nimmt : 
Was ist der Prozess ? dann auf die Vergleichung der beiden Prozesse eintritt 
und hieran die Betrachtung des Gestandnisses im gemeinen Prozess reiht. Der 
zweite Theil befasst sich mit der geschichtlichen Entwicklung des Gestandnisses 
namentlich im Criminalprozess, wobei der Stellung des Gestandnisses im engli- 
schen Strafverfahren die gebuhrende Berucksichtigung geschenkt wird. 

Der Verfasser zeigt Selbstandigkeit des Denkens, Freude an rechtsphilo- 
sophischer Entwicklung und Befahigung hiezu und Gewandtheit in der Dar- 
stellung. 

In der Arbeit mit dem Motto : » Aufgeschoben ist nicht aufgehoben « wird 
das Thema auf den gemeinrechtlichen Civil- und Criminalprozess beschrankt, 
was fur die wichtige Frage verhangnissvoll wurde, ob das Gestandniss im 
schwurgerichtlichen Verfahren das Verdikt uberflussig mache. 

Der Verfasser verrath noch den Anfanger auf dem schriftstellerischen 
Gebiete, ist aber nicht ohne eigene Ansichten und eutwickelt, wo er in das Detail 
der beiden Prozesse eingeht, gute Kenntniss, namentlich des romischen Rechts.« 

Decreuit igitur Ordo, ut ea quam priore loco posuimus dissertatio praemio 
ordinario ornaretur, alteri subseciuum tribueretur praemium. Schedulis autem 
publice rescissis prioris dissertationis auctor iuuentus est 

AEMILIVS SCHAVBERG, Turicensis, iuris studiosus; 

alterius 

HENRICVS GIESKER, Turicensis, iuris studiosus. 

Quaestionem ab Ordine Medicorum propositam nemo soluere adgres- 
sus est. 

Nouae quaestiones in annos MDCCCLXVIII — LXVIIII propositae sunt 
haece : 

I) Ab Ordine lurisconsultorum : 

»Das foenus nauticum ist nach den Quellen des gemeinen Rechts 
historisch und dogmatisch zu erortern. « 

II) Ab Ordine Medicorum: 

»Experimentelle und kritische Untersuchungen uber Phosphor- 
vergiftung. « 

Quicunque e commilitonibus nostris ad haec argumenta pertractanda ac- 
cesserint eos scripta sua addita obsignata schedula nomen scriptoris indicante 
uerbisque eisdem quibus scriptum insignita ante Kalendas Ianuarias anni 
MDCCCLXX Rectori Vniuersitatis nostrae Magnifico tradere iubemus. 

